|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv akta o kojem je savjetovanje provedeno: Nacrt prijedloga Odluke o dodjeli nagrade Grada Rijeke „AmbasadoRI odgoja i obrazovanja“. |
| Vrijeme trajanja savjetovanja: savjetovanje je provedeno u trajanju od 30 dana odnosno od 09. listopada do 07. studenog 2019. godine. |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti u vezi predloženog Nacrta prijedloga Odluke o dodjeli nagrade Grada Rijeke „AmbasadoRI odgoja i obrazovanja“. |

|  |  |  |  |  |
| --- | --- | --- | --- | --- |
| R.Br. | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Aktiv stručnih suradnika psihologa Dječjeg vrtića Rijeka | - | Aktiv stručnih suradnika psihologa Dječjeg vrtića Rijeka podržava inicijativu Odjela gradske uprave za odgoj i školstvo o dodijeli priznanja AmbasadoRi odgoja i obrazovanja stručnim suradnicima, učiteljima, odgojiteljima i ravnateljima na području Grada Rijeka koji su svojim aktivnim djelovanjem i visokokvalitetnom praksom doprinijeli unapređenju odgojno-obrazovne prakse. Nakon proučavanja nacrta Odluke o dodjeli priznanja smatramo da su obuhvaćeni svi bitni elementi u postupku vrednovanja postignuća predloženog kandidata. | Primljeno na znanje.Zahvaljujemo na dostavljenom komentaru. |
| 2. | Aktiv stručnih suradnika pedagoga Dječjeg vrtića Rijeka | - | Stručni aktiv pedagoga Dječjeg vrtića Rijeka podržava inicijativu grada Rijeke o dodjeli nagrade „AmbasadoRI odgoja i obrazovanja“ za doprinos odgoju i obrazovanju u predškolskim i osnovnoškolskim ustanovama.Proučavanjem prijedloga Odluke o dodjeli nagrade Grada Rijeke „AmbasadoRI odgoja i obrazovanja”, Aktiv stručnih suradnika pedagoga predlaže da se pri stručnom vrednovanju dodatno razradi kriterij bodovanja za kategoriju – edukacije i usavršavanja koje je kandidat/kinja pohađao/la:-uvrštavanje različitih razina stručnog usavršavanja: gradska, državna, međunarodna te njihovo različito vrednovanje. | Ne prihvaća se.Ne postoje pokazatelji o korelaciji kvalitete edukacije/usavršavanja i razine održavanja istog (gradska, državna, međunarodna i slično). Cilj dodjele ove nagrade jest prepoznati sveukupni doprinos odgojno-obrazovnih radnika u unaprjeđenju kvalitete rada, a temeljem svih navedenih kategorija.  |
| 3. | Stručni aktiv edukacijskih rehabilitatora Dječjeg vrtića Rijeka | - | Nakon iščitavanja dokumenta i rasprave na Aktivu, smatramo da je nacrt dokumenta kvalitetno napisan. Stručni aktiv edukacijskih rehabilitatora Dječjeg vrtića Rijeka nema prijedloga niti primjedbi na dokument. | Primljeno na znanje. Zahvaljujemo na dostavljenom komentaru. |
| 4. | Tatjana Bandera-Mrakovčić | - | Mislim da je nacrt dokumenta korektan.Trebalo bi detaljnije pojasniti na što se odnosi „edukacije i usavršavanja izvan redovnog“. | Prihvaća se.Odnosi se na edukacije i usavršavanja koje je kandidat /kinja pohađao/la izvan obveznog redovnog stručnog usavršavanja, odnosno koje nisu obuhvaćene Katalogom stručnih skupova Agencije za odgoj i obrazovanje.  |

**Napomena**: U vremenu trajanja savjetovanja pristigle su četiri primjedbe/prijedloga zainteresirane javnosti na Nacrt prijedloga Odluke o dodjeli nagrade Grada Rijeke „AmbasadoRI odgoja i obrazovanja“.

Također, u tijeku trajanja savjetovanja razmatrala se još jednom visina nagrade te se ovim prijedlogom nakon provedenog savjetovanja ista predlaže u povećanom iznosu od 7.000,00 kuna, a što će svakako pridonijeti prepoznavanju važnosti doprinosa odgojno-obrazovnog radnika u odgoju i obrazovanju.